hu hu hu en hu hu sk hu hu hu hu hu hu hu en hu hu hu hu hu hu hu hu ca en en hu hu hu hu hu hu hu hu hu hu hu
Már látogatható Budapest első levendulaparkja | Kanizsa Infó
Szelfipontok és lila padok is kerültek az 5800 tő levendula közé Újpesten
Néhány nappal ezelőtt megnyitott az Újpesti Levendulapark. A Szilas-patak partján kialakított zöldterületen 5800 tő levendula és 1400 más évelő növény mellett sétálóösvények, szelfi- pihenőpontok, lila padok, fehér ülőkavicsok, pergolák és napelemes térlámpák várják a látogatókat. A mindenki számára nyitott, ingyenesen látogatható terület Újpest és a főváros első levendulaparkja is egyben.
A Szilas-patak partján került kialakításra az Újpesti Levendulapark, ahol a káprázatos virágok mellett számos pihenőalkalmatosság is helyet kapott. Újpest első levendulaparkján hónapokon át dolgozott Újpest Önkormányzata. A területet sétálóösvények, szelfi- és pihenőpontok, lila padok, fehér ülőkavicsok, pergolák, napelemes térlámpák, közel 5800 tő levendula és 1400 más évelő növény díszítik.
“Már az átadás délutánján élettel telt meg a levendulapark. A növényeknek – hiszen idén ültettük őket – még kell idő, hogy megerősödjenek és megbokrosodjanak, de már most szépek, jövőre pedig igazán impozáns látványt nyújtanak majd. Nagyon örülök annak, hogy nemcsak a helyi lakosság, hanem a környező településekről is eljönnek megnézni ezt az új parkot” – mondta Dr. Trippon Norbert alpolgármester, a levendulapark ötletgazdája.
A látogatók közül sokan érkeznek gyalog, biciklivel és kutyával is, hogy megcsodálják, és megérezzék a levendulaillatot. A park ideális helyszín egy sétához, beszélgetéshez, vagy egyszerűen csak egy kis pihenésre. A terület estére sem zár be, hiszen az odatelepített 5 napelemes térlámpáknak köszönhetően sötétedés után is biztonságos.
Újpesten nem ez az egyetlen úttörő zöld kezdeményezés. A kerületben nemrég fejeződött be a zöld mozgalommá fejlődött esővízgyűjtő és komposztáló program, melynek keretében több mint hatszáz eszközt osztottak szét a helyi lakosságnak, 300 literes esővízgyűjtőket, 900 literes komposztálóládákat, illetve a panelban, erkélyes lakásokban élőknek úgynevezett konyhai komposztálókat, mely újdonságnak számít, továbbá jövő héten átadásra kerül egy újabb közösségi kert is a kerületben, ahol negyven szerencsés lakos kezdheti meg a városi kertészkedést.
És hogy mi lesz elvirágzás után a levendulával? Az önkormányzat tervei szerint az Újpesti Szociális Foglalkoztató megváltozott munkaképességű munkatársai illatzsákokat fognak készíteni a lemorzsolt virágokból, melyeket aztán szétosztanak a lakosság között.
Fotók (forrás: Újpest Önkormányzata)
Click to share on Twitter (Opens in new window)
Click to share on Facebook (Opens in new window)
Így előzhetjük meg hideg-szeles időben az ekcémás tüneteket
okt 5, 2022 | Életmód, Hírek, Szépség és divat
A kézfertőtlenítők hosszú távon kikészítik a bőrt Télen az időjárási viszonyok miatt szárazabb a bőr, így hajlamosabb az ekcémás reakciókra is. Dr. Almádi...
okt 5, 2022 | Ajánló, Hírek, Kiemelt
Szeretettel meghívjuk Önöket 2022. október 8-án (szombat) 18 órára,  Zsóri Péter "Recept a boldogsághoz" című előadására.
Már nincs messze, hogy kriptovalutában kapjuk a jutalompontokat
okt 5, 2022 | Életmód, Érdekességek, Hírek, Pénzvilág
Webshopokon és határokon átnyúló hűségprogramot tervez egy magyar csapat A kereskedelem régóta jól bevált marketingeszközei a vásárlások után járó...
Elegant Themes által tervezett | Powered by WordPress